Заркак

Заркак, момоқаймоқ, чилғӯза, қаймоқинак () — рустании дусола, 8–65 см қад мекашад. 

 Тавсифоти гиёҳшинохтӣ 
Пояаш сершох. Баргҳои рӯизаминиаш пармонанд, баргҳои пояаш майдаи байзашакл. Гулаш зард, норанҷии равшан. Ғилофакаш рост ё камончашакли ғафс, дарозаркак Май – июн гул карда, июн – август тухм мебандад. Заркак дар Эрон, Афғонистон, Осиёи Марказӣ паҳн шудааст. Дар Тоҷикистон дар воҳаи рӯди Сир, қаторкӯҳҳои Туркистон, Зарафшон, Ҳисору Дарвоз ва ноҳияҳои ҷанубу шарқӣ (дар баландии 800–2500 м аз с. б.) мерӯяд.

 Корбурди пизишкӣ 
Заркак гиёҳи доруист. Дар баъзе деҳаҳои водии Зарафшон табибони мардумӣ кӯфтаи дони бирёнкардаи онро чун давои нерубахш ба занҳои зача (навзоида) медиҳанд. Равғани заркак низ давобахш аст. Ҷӯшобаи гулу барги заркак барои касе, ки нав аз беморӣ хестааст, муфид мебошад. Истеъмоли аз меъёр зиёди заркак боиси қай ва хоболудӣ мегардад. Тухми заркак исҳол меорад.

 Эзоҳ 

 Адабиёт 

 Ковалева Н. Г. Лечение растениями. М., 1972; 
 Турова А. Д. Лекарственные растения СССР и их применение. М., 1974; 
 Гаммерман А. Ф. Гром И. И. Дикорастущие лекарственные растения СССР. М., 1976; 
 Ходжиматов М. Дикорастущие лекарственные растения Таджикистана. Д., 1989.